74 BULETINUL SOCIETĂŢII ROMÂNE DE ŞTIINŢE 



Grecescu, în preţioasa .sa lucrare apărută posterior » Conspectul 

 Florei României" *), pag-ina 177, spune: <^ Caragana frutescens, 

 împreună cu Caragana arborescens se întâlnesc numai în cultură 

 prin grădini», prin urmare, distinsul nostru botanist manifestă o 

 nesiguranţă în cele scrise de colegul său. Nesiguranţă care a durat 

 până în anul 1908, August 8, când făcând cercetări asupra solurilor 

 din regiunea de la est de Iaşi, în acelaş timp şi asupra vegetaţiunei 

 spontane, cu care sunt în strânsă legătură, am întâlnit pe Valea 

 Lungă Caragana Frutescens, formând mici stufişuri pe fundul 

 acestei văi şi în imediata vecinătate a săraturilor, prin urmare con- 

 din firmând cele scrise de autorul Prodromului. Câteva exemplare 

 din această plantă sunt păstrate în herbariul Secţ. Agrogeologice a 

 Institutului Geologic. 



Aşa dar, aria acestei plante nu se opreşte la Prut, după cum 

 era şi natural, ci trece dincoace de acest râu, în stepa din nordul 

 Moldovei şi probabil se mai găseşte şi în alte localităţi din cuprin- 

 sul acestei stepe, în afară de Valea Lungă. 



Prezenţa Caraganei frutescens în stepa nordică moldoveana, 

 arată pân^ă la evidenţă legătura ce există între stepa moldove- 

 nească şi cea rusească, a cărei prelungire cea mai de vest o for- 

 mează. Ea lipseşte, cel puţin după datele ce posedăm până în pre- 

 zent, în stepa din centrul şi sudul Moldovei, din Dobrogea, Mun- 

 tenia şi Oltenia, după cum lipseşte şi în întreaga Europă centrală 

 şi apuseană. Apariţia acestui arbust în stepa moldoveana mă face 

 să afirm, şi cu drept cuvânt, că avem de aface acî cu o stepă cu totul 

 deosebită de cele din restul ţării, după cum ne arată şi natura so- 

 lului şi subsolului, precum şi condiţiunile climaterice şi vegetaţia sa 

 spontană, şi pe care, ţinând seamă de climatul său ucranian, am 

 numit-o, spre deosebire de celelalte, stepa ucraniană. 



27 Aprilie 1912, 



1) Du. D. Grecescu, Conspectul florei României, lî 



